יש פיל גדול בחדר שנקרא: הכלכלה.
אז בואו נתחיל בלדבר על זה.
אני רוצה לתת לכם תמונה עדכנית של הכלכלה.
זה מה שיש לי פה מאחוריי.
(כתוב: הכלכלה...) (צחוק)
אבל, כמובן, שעלינו לזכור את זה: (כתוב: המפתח לניהול משבר הוא לשים עין על הטווח הארוך...
(המשך הכתוב: בזמן שרוקדים בלהבות.) ועלינו לחשוב על כך
שבזמן שרוקדים בלהבות, מה בא אח"כ?
אז מה שאנסה לעשות ב-17 וחצי הדקות הבאות
הוא שאני אדבר קודם על הלהבות
איפה שאנחנו בכלכלה
ואז אדבר על שלוש מגמות,
שהתרחשו ב-TED ב-25 השנים האחרונות,
ושיתרחשו בכנס הזה,
ואנסה לאחד אותן.
ואנסה לתת לכם מושג איך האיתחול האולטימטיבי נראה.
שלוש המגמות הללו הן:
היכולת להנדס תאים,
היכולת להנדס רקמות
ורובוטים.
ואיכשהו, הכל יתחבר בצורה הגיונית.
אבל בכל מקרה, בואו נתחיל בכלכלה.
יש כמה בעיות ממש גדולות שעדיין יושבות שם.
אחת היא מינוף.
והבעיה עם מינוף היא,
שהיא גורמת למערכת הכלכלית של ארה"ב להיראות כך:
(צחוק)
אז בנק סחר רגיל ממנף פי 9 עד 10.
זה אומר, שעבור כל דולר שאתם מפקידים הוא מלווה 9 עד 10.
בנק השקעות רגיל הוא לא בנק הפקדות,
הוא בנק השקעות
אז יש לו פי 15 עד פי 20.
מסתבר שלבנק אמריקה בספטמבר היה פי 32.
ולחברינו, סיטיבנק, היה פי 47.
אופס...
זה אומר שכל הלוואה גרועה מזיקה פי 47.
וזו, כמובן, הסיבה שכולכם
תורמים כל כך הרבה תרומות נדיבות
לחבר'ה הנחמדים האלה.
וכשחושבים על זה
חייבים לתהות: מה ניתן לצפות מהבנקים כעת?
(על החולצות: עוד ז-- טוב) (צחוק)
זה לא יפה.
הממשלה, בינתיים, מתנהגת כמו סנטה קלאוס.
כולנו אוהבים את סנטה, נכון?
אבל הבעיה עם סנטה קלאוס היא,
אם תסתכלו על ההוצעות ההכרחיות על מה שהחבר'ה האלה עושים,
ומבטיחים לאנשים,
מסתבר שב-1967: 38 אחוז היו הוצעות הכרחיות,
ומה שאנחנו מכנים "זכאויות".
ואז ב-2007 כבר היו 68 אחוז.
ולא היינו אמורים להגיע ל-100 אחוז עד 2030 בערך.
אלא שהיינו עסוקים כל כך בלתת טריליון כאן, טריליון שם,
שהקדמנו את יום הדין.
ל-2017 בערך.
ואנחנו חשבנו שנוכל להשאיר את החובות האלה לילדינו,
אבל, נחשו מה?
אנחנו נתחיל לשלם אותם.
והבעיה עם הדבר הזה היא, שעכשיו, כשיומו של השטר חלף,
מסתבר שסנטה לא כל כך חמוד בקיץ.
נכון?
(צחוק)
הנה עצה מאחד המשקיעים הגדולים ביותר בארה"ב.
הבחור הזה מנהל את חברת ההשקעות הסינית.
הוא הקונה העיקרי של אג"ח ממשלתי של ארה"ב.
והוא התראיין בדצמבר.
הנה החלק הראשון בעצתו: (היו נחמדים למי שלווים ממנו כסף)
והנה החלק השני בעצתו: (נשמח לתמוך בכם... אם זה בר-קיום)
ודרך אגב,
רה"מ הסיני עבר על זה מחדש בדאבוס ביום ראשון האחרון.
הדברים האלה נהיים מספיק רציניים,
שאם לא נתחיל לשים לב לגירעון
בסוף נאבד את הדולר.
ואז כל ההימורים מבוטלים.
בואו אני אראה לכם איך זה נראה:
אני חושב שאני יכול להגיד בבטחה
שאני הטריליונר היחיד בחדר הזה.
זה שטר אמיתי.
והוא שווה 10 טריליון דולר.
הבעיה היחידה עם השטר הזה היא שהוא לא שווה הרבה.
זה היה שווה 8 דולר שבוע שעבר, 4 דולר השבוע,
ודולר אחד בשבוע הבא.
וזה מה שקורה למטבע כשלא עומדים מאחוריו.
אז בפעם הבאה שמישהו חמוד כזה מופיע במפתן דלתכם,
ולפעמים ליצור הזה קוראים קרייזלר, ולפעמים פורד, ולפעמים... מה שבא לכם.
אתם חייבים פשוט להגיד: לא.
ואתם חייבים להיפטר מהמילה "זכאויות",
והסיבה שאנחנו צריכים לעשות את זה בטווח הקצר
היא, כי נגמרו לנו המזומנים.
אם תסתכלו על התקציב הפדרלי, כך הוא נראה:
הפרוסה הכתומה ניתנת ע"פ שיקול דעת.
כל השאר מוכתב מראש.
בשקלול הסופי זה לא ישנה שום דבר אם תקטעו את הגשרים לאלסקה.
אז מה שעלינו לחשוב עליו,
הוא להגביל את הוצאות הבריאות שלנו,
מכיוון שזו מפלצת שפשוט הולכת לאכול לנו את כל התקציב.
אנחנו צריכים להתחיל לבקש מאנשים
לפרוש בגיל מאוחר יותר.
אם אתם בני 60 עד 65 תפרשו בזמן.
תוכנית הפנסיה שלכם מובטחת.
אם אתם בני 50 עד 60, אנחנו רוצים שתעבדו עוד שנתיים.
אם אתם מתחת לגיל 50, אנחנו רוצים שתעבדו עוד ארבע שנים.
הסיבה שזה הגיוני היא,
כשלסבים שלכם ניתן ביטוח לאומי
הם קיבלו אותו בגיל 65 וציפו מהם שיעזבו בגיל 68.
68 זה צעיר היום.
אנחנו צריכים גם לקצץ בצבא בשלושה אחוזים בשנה.
אנחנו צריכים להגביל הוצעות אחרות, שמוכתבות מראש.
אנחנו צריכים להפסיק ללוות כ"כ הרבה,
כי אחרת הריבית תאכל את כל העוגה.
ואנחנו צריכים לסיים עם ממשלה קטנה יותר.
ואם לא נתחיל לשנות את המגמה הזו,
אנחנו בסוף נאבד את הדולר,
ונתחיל להיראות כמו איסלנד.
אני יודע מה אתם חושבים:
זה יקרה כשהגיהנום יקפא על פניו.
אבל אני רק רוצה להזכיר לכם שבדצמבר האחרון באמת ירד שלג בלאס וגאס.
(צחוק)
הנה מה שקורא כשלא מטפלים בנושאים האלה:
אז, ליפן היה משבר נדל"ן ציבורי
בשנות ה-80'.
ו-225 החברות הגדולות של יפן
שוות רבע ממה שהיו שוות לפני 18 שנה.
אם לא נתקן את זה עכשיו,
איך הייתם רוצים לראות את הדאו עומד על 3,500 ב-2026?
כי אלה התוצאות של אי-התמודדות עם הנושאים האלה.
ואלא אם כן אנו רוצים שהאדם הזה
יהפוך לא רק לכלכלן הראשי של פלורידה, אלא של כל ארה"ב,
כדאי שנתמודד עם זה.
זה הטווח הקצר. זה החלק של הלהבות.
זה המשבר הפיננסי.
עכשיו, ממש מאחורי המשבר הפיננסי, מגיע גל שני וגדול יותר,
שאנחנו צריכים לדבר עליו.
הגל הזה גדול בהרבה, וחזק בהרבה,
וזה, כמובן, גל הטכנולוגיה.
ומה שממש חשוב בנושא הזה הוא,
כשאנחנו מקצצים, אנחנו צריכים גם לצמוח.
בין שאר הדברים, מכיוון שחברות סטארט-אפ
הן %0.02 מכלל התל"ג הלאומי המושקע של ארה"ב
והן בערך %17.8 מהייצוא.
זה קבוצות כמו אלו בחדר הזה שמייצרות את העתיד של כלכלת ארה"ב.
וזה מה שעלינו להמשיך לגדל.
אנחנו לא צריכים להמשיך לבנות גשרים לשום-מקום.
אז בואו נערב סופר רומנים בדיון.
וכאן שלוש המגמות מתחברות.
כאן היכולת להנדס מיקרובים,
היכולת להנדס רקמות,
והיכולת להנדס רובוטים
מתחילות להוביל לאיתחול מחדש.
ותנו לי לסקור מחדש חלק מהדברים שראינו.
קרייג ונטר הופיע שנה שעברה,
והראה לכם את התא הראשון שאפשר לתכנת באופן מלא כמו חומרה,
שאפשר להכניס אליו דנ"א ולגרום לו להיטען כמין אחר לחלוטין.
במקביל, החבר'ה ב-MIT
בונים רישום סטנדרטי של חלקים ביולוגיים.
אז תחשבו על זה כמו אופיס דיפו לביולוגיה.
אתם יכולים לצאת ולקנות את החלבונים שלכם, הרנ"א שלכם, הדנ"א שלכם, מה שאתם רוצים,
ולהתחיל לבנות דברים.
ב-2006 קיבצו יחד תלמידי תיכון ומכללות,
והתחילו לבנות את היצורים הקטנים והמוזרים האלה.
במקרה הם חיים ולא עשויים ממעגלים משולבים.
הנה אחד הדברים הראשונים שהם בנו.
אז, לתאים יש מחזור.
דבר ראשון, הם לא גדלים.
ואז הם גדלים מעריכית.
ואז הם מפסיקים לגדול.
הבוגרים רצו דרך לדעת באיזה שלב הם נמצאים.
אז הם הינדסו את התאים האלה,
כך שבשלב הגדילה המעריכית,
הם יריחו כמו ווינרטגרין (פרח).
וכשהם מפסיקים לגדול, הם יריחו כמו בננה.
ואפשר היה לדעת בקלות כשהניסוי עבד,
וכשהוא לא עבד, ובאיזה שלב במחזור הם נמצאים.
זה נעשה קצת מורכב יותר שנתיים לאחר מכן.
21 מדינות חברו יחד. עשרות צוותים.
הם התחילו להתחרות.
הצוות מאוניברסיטת רייס התחיל להנדס את החומר ביין אדום
שגורם ליין אדום להיות טוב בשבילכם,
שיהיה קיים בבירה.
אז לוקחים רזברטרול ושמים אותו בבירה.
כמובן, אחד השופטים, עבר ליד, ואמר:
"וואו! בירה שנלחמת בסרטן! יש אלוהים."
(צחוק)
הצוות מטייוואן היה קצת יותר שאפתני.
הם ניסו להנדס בקטריות,
כך שהן יתפקדו ככליות.
לפני ארבע שנים, הראיתי את התמונה הזו:
ואנשים עשו אווו, ואאה....
מכיוון שקליף טבין הצליח לגדל כנף נוספת בתרנגולת.
ואז זה היה דבר ממש מגניב.
אבל עכשיו נעבור מהנדסה בקטריאלית להנדסת רקמות.
בואו אני אראה לכם מה קרה בתקופת הזמן הזו.
לפני שנתיים ראיתם את היצור הזה:
חיה שכמעט נכחדה מסוצ'ימילקו, מקסיקו,
שנקראת אקסולוטל,
שיכולה לייצר מחדש את גפיה.
אפשר להקפיא חצי מליבה, והוא יגדל.
אפשר להקפיא חצי ממוחה, והוא יגדל.
זה כמעט כמו לעזוב את הקונגרס.
(צחוק)
אבל עכשיו, לא צריכים את החיה עצמה כדי לייצר מחדש,
מכיוון שעכשיו ניתן לייצר שיניים טוחנות משוכפלות של עכברים בצלחות פטרי.
וכמובן שאם ניתן לבנות שיניים טוחנות של עכברים בצלחות פטרי,
ניתן לגדל שיניים טוחנים של בני-אדם בצלחות פטרי.
זה לא אמור להפתיע אתכם, נכון?
אני מתכוון, אתם נולדים בלי שיניים.
אתם נותנים את כל השיניים שלכם לפיית השיניים.
אתם מגדלים מחדש סט חדש של שיניים.
אבל אז, אם אתם מאבדים שיניים מהסט החדש, הן לא גדלות מחדש,
אלא אם אתה עורך-דין.
(צחוק)
אבל, כמובן, עבור רובנו
אנחנו יודעים לגדל שיניים, ולכן אנחנו יכולים לקחת שורשי שיניים בוגרים,
לשים אותם בתבניות ביולוגיות מתכלות, לגדל מחדש שן,
ופשוט להשתיל אותה.
ואנחנו יכולים לעשות את זה עם דברים אחרים.
אז, לאישה ספרדיה שגססה משחפת היה תורם קנה נשימה,
הסירו את כל התאים מקנה הנשימה,
ריססו את תאי הגזע שלה על הסחוס הזה.
היא גידלה מחדש את קנה הנשימה שלה,
ו-72 שעות לאחר מכן הוא הושתל.
היא עכשיו רצה בהנאה עם ילדיה.
זה מה שמתרחש במעבדתו של טוני אטלה בווייק פורסט,
שם הוא מגדל מחדש אוזניים לחיילים פצועים,
והוא גם מגדל מחדש שלפוחיות שתן,
כך שיש עכשיו 9 נשים שמסתובבות ברחבי בוסטון
עם שלפוחיות שתן שגודלו מחדש,
שזה הרבה יותר נעים מאשר להסתובב עם ערימה של שקיות פלסטיק
למשך שארית חייך.
זה כבר מתחיל לשעמם, נכון?
אני מתכוון, אתם מבינים לאן זה מתקדם.
אבל, אני מתכוון שזה נהיה מעניין יותר.
שנה שעברה, הקבוצה הזו הצליחה להסיר את כל התאים מלב,
ולהשאיר רק את הסחוסים.
ואז, הם ריססו תאי-גזע על הלב הזה מעכברים.
תאי-הגזע האלה התארגנו מחדש, והלב הזה התחיל לפעום.
חיים קורים.
זה אולי הולך להיות אחד מהמאמרים האולטימטיביים.
זה נעשה ביפן ובארה"ב, פורסם באותו זמן,
וזה איתחל תאי-עור מחדש לתאי-גזע, שנה שעברה.
זה אומר שאתה יכול לקחת את החומר מכאן,
להפוך אותו כמעט לכל דבר בגוף שלך.
וזה נהיה נפוץ. זה נע מהר.
זה נע בהרבה כיונים.
מגמה שלישית: רובוטים.
חלקינו בגיל מסויים גדלנו בציפייה שעכשיו
תהיה לנו בבית את רוזי הרובוט "מהג'טסונים".
וכל מה שיש לנו זה רומבה (רובוט קטן ששואב אבק בבית).
(צחוק)
חשבנו גם שיהיה לנו את הרובוט הזה שיזהיר אותנו מסכנה.
לא קרה.
ואלה רובוטים שתוכננו לעולם שטוח, נכון?
אז, רוזי מסתובבת על סקייטים,
והשני הסתובב על זחל שטוח.
אם אין לכם עולם שטוח, זה לא טוב,
ובדיוק בגלל זה הרובוטים שאנחנו מתכננים היום הם קצת שונים.
זה "כלב-גדול" של בוסטון-דינמיקס.
וזה כמעט הכי קרוב שניתן להגיע למבחן טיורינג פיזי.
טוב, אז תנו להזכיר לכם, במבחן טיורינג יש לכם קיר
אתם מדברים עם מישהו בצד השני של הקיר,
וכשאתם לא יודעים אם הדבר הזה הוא אנושי או חיה,
אז מחשבים הגיעו לרמת אינטיליגנציה אנושית.
זה לא מבחן טיורינג לאינטיליגנציה,
אבל זה הכי קרוב שאפשר להגיע למבחן טיורינג פיזי.
והנושא הזה מתקדם מהר מאוד.
ודרך אגב, הדבר הזה יכול לשאת 160 ק"ג.
אלה לא הרובוטים המעניינים היחידים.
יש גם זבובים בגודל של זבובים,
שבונה רוברט ווד בהרווארד.
יש רובוטים דביקים שנבנים בסטנפורד.
וכשמחברים את הדברים האלה יחד,
כשמחברים תאים, הנדסת רקמות ביולוגיות ומכניקה יחד,
מתחילים לקבל שאלה מאוד מוזרה.
באולימפיאדה האחרונה, האדון הזה,
בעל מספר שיאים באולימפיאדה המיוחדת,
ניסה לרוץ באולימפיאדה הרגילה.
הבעיה היחידה של אוסקר פיסטוריוס
היא שהוא נולד בלי עצמות בחלק התחתון של רגליו.
הייתה חסרה לו שניה אחת כדי להתקבל.
הוא תבע שיתנו לו לרוץ,
הוא זכה בתביעה,
אבל הוא לא עמד בדרישת הזמן.
באולימפיאדה הבאה, תהיו בטוחים שאוסקר, או אחד מיורשיו,
ישיג את הזמן הזה.
ושתיים-שלוש אולימפיאדות אח"כ, הם יהיו בלתי-מנוצחים.
וכשמחברים את המגמות הללו יחד, וכשחושבים מה זה אומר
לקחת אנשים חרשים באופן מוחלט, שעכשיו יכולים להתחיל לשמוע...
אני מתכוון להתפתחות של מכשירי שמיעה, נכון?
אני מתכוון שלסביכם היו את הקונוסים הגדולים האלה,
ולהורים שלכם היו את הקופסאות המוזרות האלה
שהיו מקרקרות בזמנים לא מתאימים בארוחת ערב,
ועכשיו יש לנו את הניצנים הקטנים האלה שאף אחד לא רואה.
ועכשיו יש השתלות לתוך שבלול האוזן,
שנכנסות לתוך ראשיהם של אנשים ומאפשרות לחרשים לשוב ולשמוע.
עכשיו, הם לא יכולים לשמוע טוב כמוכם.
אבל, תוך 10 עד 15 דורות מכונה הם יצליחו,
והכוונה לדורות מכונה, לא לדורות אדם.
ושנתיים-שלוש אחרי שהם יוכלו לשמוע טוב כמוכם
הם אולי יוכלו לשמוע עטלפים שרים, או לווייתנים מדברים,
או איך כלבים מדברים, וסוגים שונים של סולמות טון.
הם יוכלו למקד את השמיעה שלהם.
הם יוכלו להגדיל את הרגישות, להקטין את הרגישות.
לעשות סדרה של דברים שאנחנו לא יכולים.
ואותו הדבר קורה עם עיניים.
זו קבוצה בגרמניה שמתחילה להנדס עיניים
כדי שאנשים עיוורים יוכלו להבדיל בין אור לחושך.
מאוד פרימיטיבי.
ואז הם יתחילו לראות צורה.
ואז הם יוכלו לראות צבע, ורמת ההפרדה בראייה תגדל,
ויום אחד הם יוכלו לראות טוב כמוני וכמוכם.
וכמה שנים אחרי זה, הם יוכלו לראות אולטרה-סגול.
הם יוכלו לראות אינפרה-אדום. הם יוכלו למקד את עיניהם.
הם יוכלו להתמקד ברמת מיקרו.
הם יוכלו לעשות דברים שאני ואתם לא יכולים.
וכל הדברים האלה מתחברים,
וזה חשוב במיוחד להבין,
שבזמן שאנו דואגים ללהבות ההווה,
צריך לשים עין על העתיד.
וכמובן, העתיד הוא להסתכל אחורה 200 שנה,
מכיוון ששבוע הבא זה יום-הולדת ה-200 של דארווין.
וחגיגות 150 שנה לפירסום "מוצא המינים".
ודארווין, כמובן, טען שאבולוציה היא מצב טבעי.
היא מצב טבעי בכל דבר חי, כולל הומונידים.
למעשה היו 22 מינים של הומונידים
שהיו בסביבה, התפתחו, נדדו באיזורים שונים,
ונכחדו.
זה טבעי עבור הומונידים להתפתח.
וזו הסיבה שבהסתכלות על מאובני הומונידים,
ארקטוס, היילדלברגנסיס ופלרוסיינסיס וניאנדרטלי
והומו ספיאנס, הם חופפים.
המצב הנפוץ הוא שיש גרסאות חופפות של הומונידים.
לא אחת.
וכשחושבים על ההשלכות של זה,
הנה הסטוריה קצרה של היקום:
היקום נוצר לפני 13.7 מיליארד שנים,
ואז נוצרו כל הכוכבים, וכל הפלנטות,
וכל הגלאקסיות, וכל שבילי החלב.
ואז נוצר כדור הארץ לפני 4.5 מיליארד שנים,
ואז יש חיים לפני 4 מיליארד שנים,
ואז יש הומונידים לפני 0.006 מיליארד שנים,
ואז יש את הגרסה שלנו להומונידים לפני בערך 0.0015 מיליון שנים,
טה-דה!
אולי הסיבה להיווצרות היקום
וכל הגלאקסיות וכל הפלנטות וכל האנרגיה
וכל האנרגיה האפלה וכל השאר
היא כדי ליצור את מה שיש פה בחדר.
אולי לא.
זו תהיה נקודת-מבט מעט שחצנית.
(צחוק)
אז, אם זו לא מטרת היקום, מה הלאה?
(צחוק)
אני חושב שמה שאנחנו עומדים לראות הוא זן חדש של הומונידים.
אני חושב שאנחנו עומדים לעבור מהומו-ספיאנס להומו-אבולוטיס
ואני חושב שזה לא עוד 1,000 שנים.
אני חושב שרובינו נזכה למבט חטוף,
ושנכדינו עומדים לחיות את זה.
והומו-אבולוטיס מאחד את שלוש המגמות הללו
ליצירת הומוניד שלוקח חלק פעיל בשליטה
על מיניו, מיניה ומינים אחרים.
וזה, כמובן, האיתחול האולטימטיבי.
תודה רבה לכם.
(מחיאות כפיים)